Document ID: 31993R1715

ΚΑΝΟΝΙΣΜΟΣ (ΕΟΚ) αριθ. 1715/93 ΤΗΣ ΕΠΙΤΡΟΠΗΣ της 30ής Ιουνίου 1993 για τροποποίηση του κανονισμού (ΕΟΚ) αριθ. 689/92 περί καθορισμού της διαδικασίας και των όρων αναλήψεως των σιτηρών από τους οργανισμούς παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), και ιδίως το άρθρο 5,
Εκτιμώντας:
ότι στον κανονισμό (ΕΟΚ) αριθ. 689/92 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2486/92 (3), έχουν καθοριστεί οι όροι αποδοχής των σιτηρών στην παρέμβαση-
ότι η εφαρμογή, από την περίοδο 1993/94, της αναμορφώσεως της κοινής γεωργικής πολιτικής στον τομέα των σιτηρών μπορεί να προκαλέσει δυσκολίες στους παραγωγούς ορισμένων σιτηρών σε ορισμένες περιοχές της Κοινότητας- ότι, για να αμβλυνθεί η επίπτωση των μηχανισμών αυτών επί των εισοδημάτων των παραγωγών, πρέπει να υπάρξει παρέκκλιση για την περίοδο 1993/94, εκ νέου, από ορισμένες ποσοτικές διατάξεις, όπως συνέβη ήδη για την περίοδο 1992/93-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κανονισμός (ΕΟΚ) αριθ. 689/92 τροποποιείται ως εξής:
α) στο άρθρο 1, οι όροι "στο άρθρο 7 του κανονισμού (ΕΟΚ) αριθ. 2727/75" αντικαθίστανται από τους όρους "στο άρθρο 4 παράγραφος 2 του κανονισμού (ΕΟΚ) αριθ. 1766/92"-
β) στο άρθρο 2 παράγραφος 2 δεύτερο εδάφιο, οι όροι "στο άρθρο 26 του κανονισμού (ΕΟΚ) αριθ. 2727/75" αντικαθίστανται από τους όρους "στο άρθρο 23 του κανονισμού (ΕΟΚ) αριθ. 1766/92"-
γ) στο άρθρο 2, προστίθεται η ακόλουθη παράγραφος 4:
"4. Κατά παρέκκλιση από την παράγραφο 2, και για την περίοδο 1993/94:
- θα αποφασιστεί, μετά από αίτηση ενός κράτους μέλους, σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/75, να καθοριστεί η ανωτάτη περιεκτικότητα σε υγρασία σε 15 % για τα σιτηρά που προσφέρονται στην παρέμβαση,
- επιτρέπεται στην Ελλάδα να αποδεχθεί στην παρέμβαση τις παρτίδες σκληρού σίτου που περιέχουν 14 % στοιχεία τα οποία δεν είναι βασικά σιτηρά αμέπτου ποιότητας, στις οποίες οι ξένες προσμείξεις που αποτελούνται από σπόρους φθάνουν το 7 % κατ' ανώτατο όριο, εκ του οποίου το 5 % κατ' ανώτατο όριο είναι έτερα σιτηρά,
- δεν εφαρμόζεται η μείωση που προβλέπεται για την κριθή ειδικού βάρους χαμηλοτέρου από 64 χιλιόγραμμα ανά εκατόλιτρο που αναφέρεται στο παράρτημα ΙΙ πίνακας ΙΙΙ.".
2. Στην έκδοση στη γερμανική γλώσσα, η παράγραφος 2 του άρθρου 2 αντικαθίσταται από το ακόλουθο κείμενο:
"Liegt bei Weichweizen der Sedimentationswert zwischen 20 und 30, muss ausserdem die Untersuchung nach der in Anhang IV der Verordnung (EWG) Nr. 1908/84 der Kommission (*) dargestellten Methode ergeben, dass der aus dem Weizen hergestellte Teig nicht klebt und auf der Maschine bearbeitet werden kann.
(*) ABL Nr. L 178 vom 5. 7. 1984, s. 6."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 1993.

Labels: 3
2
17
6